Մէկ օր առաջ, Ստեփանակերտի քաղաքապետ Սուրէն Գրիգորեան եւս ընդունած էր աշխատանքային այցով Արցախ ժամանած նշեալ պատուիրակութիւնը: Ստեփանակերտի փոխքաղաքապետ Արմէն Յակոբեան ըսած է, որ հանդիպման ընթացքին Գրիգորեան ներկայացուցած է մայրաքաղաքի առօրեան, բնակչութեան խնդիրները եւ անոնց լուծման ուղիները: Ան նաեւ որոշ մանրամասնութիւններ հաղորդած է պատերազմի արհաւիրքներու վերացման ուղղութեամբ համայն հայութեան կողմէ ցուցաբերուած հսկայական աջակցութեան, ինչպէս նաեւ երկրի իշխանութիւններուն միջամտութեամբ՝ քանդուած քաղաքի վերականգման ու բարեկարգման մեծածաւալ աշխատանքներուն վերաբերեալ: